ผอ.IMF เชื่อจีนจะไม่เผชิญกับภาวะ hard landing
ผอ.IMF เชื่อจีนจะไม่เผชิญกับภาวะ hard landing
5 ก.พ. 2559

นางคริสติน ลาการ์ด ผู้อำนวยการกองทุนการเงินระหว่างประเทศ (IMF) กล่าวเมื่อวานนี้ว่า เศรษฐกิจจีนกำลังอยู่ในช่วงการปรับเปลี่ยนไปสู่การขยายตัวที่ชะลอตัวลงและยั่งยืนมากขึ้น โดย IMF คาดว่าเศรษฐกิจจะไม่เผชิญกับภาวะหดตัวอย่างรุนแรงหรือ hard landing
 “จีนกำลังผ่านช่วงการเปลี่ยนผ่านครั้งใหญ่ในหลายด้าน และเราคาดว่าจีนจะไม่เผชิญกับภาวะ hard landing ตามที่ได้มีการพูดกันมาหลายปี” นางลาการ์ดระบุ
ผอ.IMF กล่าวว่า แม้มีความยากลำบากและมีความผันผวน แต่จีนจะสามารถจัดการกับการเปลี่ยนแปลงด้านการขยายตัวดังกล่าวได้โดยไม่เกิดภาวะเศรษฐกิจหดตัวรุนแรง
นอกจากนี้ นางลาการ์ดยังเรียกร้องให้จีนยังคงผลักดันการปฏิรูปที่อิงกับตลาด เช่น การปฏิรูปรัฐวิสาหกิจ
 